**IZPOSOJA UČBENIKOV ZA ŠOLSKO LETO 2016/2017**

Preden si učenci lahko izposodijo učbenike, morajo v knjižnici poravnati vse obveznosti iz šolskega leta 2015/2016. Vsi učenci, ki so učbenike ali knjige izgubili, jih poškodovali ali jih niso vrnili, so bili o tem obveščeni. Zaračunana jim je bila ustrezna odškodnina, o kateri so bili skrbniki in starši obveščeni.

Pogoj za izposojo učbenikov je tudi naročilnica, ki so jo podpisali starši ali skrbniki in je bila oddana pravočasno.

1. Učenci 1. , 3. in 5. razredov bodo učbenike dobili prvi teden septembra.
2. Manjkajoče učbenike, ki bodo novi, bodo učenci prejeli prvi teden septembra.
3. Prav tako bodo naročene učbenike dobili prvi teden pouka vsi tisti, ki so bili na dan junijske izposoje odsotni.
4. Župnijska karitas Škofja Loka zbira vloge za subvencijo delovnih zvezkov. Vlogo z vsemi navodili dobite v šolski knjižnici ali pri socialni delavki. Vloge z vsemi zahtevanimi prilogami morajo biti oddane do 3. 7. 2016.

Mateja Gartner,

skrbnica učbeniškega sklada

Škofja Loka, 22. 6. 2016